# УГОВОР

# о поверљивости

Закључен између:

**1.** Друштва за истраживање, производњу, прераду, дистрибуцију и промет нафте и нафтних деривата и истраживање и производњу природног гаса „Нафтна индустрија Србије“ а.д. Нови Сад, ул. Народног фронта, бр. 12, 21000 Нови Сад ПИБ: 104052135, матични број: 20084693 (у даљем тексту НИС а.д. Нови Сад), кога на основу пуномоћи Генералног директора НИС а.д. Нови Сад број NM\_040000/IN‑PU/643 од 05.07.2013 године заступа Игор Тарасов

и

**2. \_\_\_\_\_\_\_\_\_\_\_\_\_\_\_\_\_\_** са седиштем у \_\_\_\_\_\_\_\_\_\_\_\_\_\_, ул. \_\_\_\_\_\_\_\_\_\_\_\_\_\_\_, матични број: \_\_\_\_\_\_\_\_\_\_\_, ПИБ: \_\_\_\_\_\_\_\_\_\_\_\_\_\_\_ (у даљем тексту: Комитент), кога заступа \_\_\_\_\_\_\_\_\_\_\_\_\_\_\_.

у даљем тексту са заједничким називом: „Стране“, појединачно: „Страна“, при чему свака страна може бити и Давалац и Прималац података који представљају Пословну тајну и/или Поверљиве информације у смислу овог Уговора:

**Члан 1**

Стране су сагласне да у склопу заједничких пословних активности, укључујући, али не ограничавајући се на промотивне, консултантске, пред-уговорне, уговорне и после-уговорне активности (у даљем тексту: Пословне активности), омогуће приступ и размену података који представљају Пословну тајну и/или Поверљиве информације, те да штите њихову поверљивост на начин и под условима утврђеним овим Уговором и прописима Републике Србије.

**Члан 2**

Термини и изрази који се користе у овом Уговору имају следеће значење:

**Поверљивост података –** својство које значи да податак није доступан неовлашћеним лицима.

**Пословна тајна -** јесте било која информација која има комерцијалну вредност зато што није опште позната, нити је доступна трећим лицима која би њеним коришћењем или саопштавањем могла остварити економску корист, и која је од стране Даваоца заштићена одговарајућим мерама у складу са законом, пословном политиком, уговорним обавезама или одговарајућим стандардима, у циљу очувања њене поверљивости, а чије би саопштавање трећем лицу могло нанети штету Даваоцу пословне тајне.

Пословном тајном, сматрају се и:

* подаци који се на основу посебног закона, другог прописа или акта издатог од стране надлежног Органа сматрају Пословном тајном (у овом тексту, Орган означава било које релевантно управно, законом прописано или регулаторно тело у свим важећим јурисдикцијама или било који надлежан орган или ентитет који је одговоран за регулисање или управљање питањима која су предмет овог Уговора и/или Пословних активности).

Поверљиве информације – чине подаци и документи који не представљају Пословну тајну, али из чије садржине, природе, порекла, сврхе и/или намене произилази да представљају поверљиве информације, чије чување јесте у интересу Даваоца, тј. чије обелодањивање и/или саопштавање од стране лица у чијем су поседу било ком другом лицу, штети или може шкодити тј. нанети штету Даваоцу, било непосредно или посредно. У Поверљиве информације спадају и они подаци и документи које као такве изричито одреди Давалац.

**Носачи информација** – су материјални и електронски медији, глас-говор, сигнали, физичко поље и информационе базе података у којима су садржани или преко којих се преносe подаци који представљају Пословну тајну и/или Поверљиве информације.

**Ознаке поверљивости** – реквизити (ознаке и описи), који сведоче о поверљивости података садржаних на носачу информација, а који се стављају на сам носач и (или) на његову пратећу документацију.

**Давалац** – Страна која на основу закона контролише коришћење податка који представљају Пословну тајну и/или Поверљиве информације, односно страна која Примаоцу открива, односно предаје податке који представљају Пословну тајну и/или Поверљиве информације.

**Прималац** – Страна којој Давалац открива податке који представљају Пословну тајну и/или Поверљиве информације, односно Страна која од Даваоца прибавља податке који представљају Пословну тајну и/или Поверљиве информације, те прибављањем истих постаје корисник податка који представљају Пословну тајну и/или Поверљиве информације.

**Повезано лице** – правно лице у којем једна од Страна поседује значајно учешће у капиталу или је правно лице у којем је једна од Страна контролни члан друштва или правно лице које је заједно са једном од Страна под контролом-трећег лица

* Контрола подразумева право или могућност једног лица, самостално или са другим лицима која са њим заједнички делују, да врши контролни утицај на пословање другог лица путем учешћа у основном капиталу, уговора или права на именовање већине директора, односно чланова надзорног одбора.

**Овлашћена лица** – под овлашћеним лицима сматрају се следећа лица:

- запослени, радно ангажована лица, службеници и директори Страна;

- запослени, радно ангажована лица, службеници и директори Повезаног лица;

- консултанти, адвокати, ревизори или агенти које је ангажовала једна од Страна и/или Повезано лице;

- овлашћена лица банака или других финансијских институција.

**Податак о личности** - сваки податак који се односи на физичко лице чији је идентитет одређен или одредив, непосредно или посредно, посебно на основу ознаке идентитета, као што је име и идентификациони број, податак о локацији, идентификатор у електронским комуникационим мрежама или једно, односно више обележја његовог физичког, физиолошког, генетског, менталног, економског, културног и друштвеног идентитета.

**Члан 3**

Прималац преузима на себе обавезу да штити податке који представљају Пословну тајну и/или Поверљиве информације Даваоца у истој мери као и сопствене, уз предузимање разумних мера за очување њихове поверљивости.

**Члан 4**

Прималац се обавезује да чува податке који представљају Пословну тајну и/или Поверљиве информације Даваоца које сазна или прими преко било ког Носача информација, да не врши продају, размену, објављивање, односно достављање података који представљају Пословну тајну и/или Поверљиве информације Даваоца трећим лицима на било који начин, без претходне писане сагласности Даваоца.

Обавеза прибављања претходне писане сагласности, ближе описана првим ставом овог члана не постоји у следећим случајевима:

а) када се од Примаоца захтева потпуно или делимично достављање података који представљају Пословну тајну и/или Поверљиве информације Даваоца надлежним органима власти или када је достављање података који представљају Пословну тајну и/или Поверљиве информације Даваоца надлежним органима власти неопходно ради испуњења законских обавеза Примаоца, у складу с важећим законодавством, судском одлуком или актом државног органа, уз услов да се достављају само захтевани делови података који представљају Пословну тајну и/или Поверљиве информације и/или појединачно захтевани подаци који представљају Пословну тајну и/или Поверљиве информације, као и уз обавезу Примаоца да о томе обавести Даваоца писаним путем на одговарајући начин, осим у случају да постоји изричит писани налог државног органа да се о обавези достављања не обавести друга уговорна страна;

б) кад Прималац доставља податке који представљају Пословну тајну и/или Поверљиве информације Даваоца овлашћеним лицима, ближе дефинисаним чланом 2 овог Уговора, у оној мери у којој је то неопходно ради обављања њихових послова и задатака, а у циљу испуњавања обавеза Примаоца према Даваоцу и уз услов да Прималац са истима има закључене уговоре о поверљивости који нису ништа мање строги од овог Уговора или да та лица имају професионалну обавезу, односно одговарајућим прописом дефинисану обавезу чувања поверљивости података. И у датом случају, Прималац остаје одговоран за поштовање одредаба овог Уговора о поверљивости;

в) кад Прималац доставља податке који представљају Пословну тајну и/или Поверљиве информације Даваоца правним лицима која се сматрају његовим Повезаним лицима, ближе дефинисаним чланом 2 овог Уговора, са тим да Прималац преузима пуну одговорност за поступање наведених правних лица са добијеним податком у складу са обавезама Примаоца из овог Уговора о поверљивости.

Прималац нема никакве обавезе у погледу података који представљају Пословну тајну и/или Поверљиве информације:

а) који су у тренутку њиховог откривања од стране Даваоца већ познати Примаоцу; или

б) који су у тренутку њиховог откривања Примаоцу већ јавно објављени или су на други начин постали доступни јавности, искључујући било које откривање од стране Примаоца на начин супротан овом Уговору; или

в) за које Прималац може да докаже да су му били познати пре потписивања овог Уговора, из извора који не припада Даваоцу; или

г) које Прималац прибави на законит начин од трећих лица, која их нису добила уз обавезу чувања поверљивости, или

д) које Прималац независно развије без позивања на податке који представљају Пословну тајну и/или Поверљиве информације обелодањене у складу са овим Уговором, или

ђ) који су одобрени за обелодањивање на основу претходног писаног овлашћења Даваоца.

**Члан 5**

Стране се обавезују да ће податке који представљају Пословну тајну и/или Поверљиве информације, када се они размењују преко незаштићених веза (факс, ИНТЕРНЕТ, и слично), размењивати само уз примену узајамно прихватљивих метода криптовања, комбинованих са одговарајућим поступцима, који заједно обезбеђују очување поверљивости података.

Обавеза ближе описана ставом 1 овог члана односи се на све поступке откривања података који представљају Пословну тајну и/или Поверљиве информације, укључујући и размену података који представљају Пословну тајну и/или Поверљиве информације између Страна и Повезаних лица, овлашћених лица, као и свих других лица која у складу са овим Уговором користе податке који представљају Пословну тајну и/или Поверљиве информације.

**Члан 6**

Свака од Страна је обавезна да одреди:

* име и презиме лица задужених за размену података који представљају Пословну тајну и/или Поверљиве информације (у даљем тексту: Задужено лице),
* поштанску адресу за размену докумената у папирном облику, кад се подаци размењују у папирном облику
* адресу електронске поште за размену електронских докумената, у ситуацији кад се подаци достављају посредством ИНТЕРНЕТ-а

као и да о томе обавести другу Страну, писаним документом који је потписан од стране одговорног лица Стране која шаље документ са подацима који представљају Пословну тајну и/или Поверљиве информације.

Размена података који представљају Пословну тајну и/или Поверљиве информације не може почети пре испуњења обавеза из претходног става.

Носаче информација који носе ознаку поверљивости, Стране предају једна другој, уз пропратно писмо или према записнику о примопредаји који потписују Задужена лица Страна.

Подаци који представљају Пословну тајну и/или Поверљиве информације које се на Носачима информација налазе у електронском облику достављају се у криптованом формату, уз испуњење предуслова из претходног става овог члана.

Сва обавештења, захтеви и друга преписка у току важења овог Уговора, врши се у писаној форми, и то: препорученом поштом са повратницом или директном доставом на адресу уговорне стране или путем електронске поште на контакте који су утврђени у складу са ставом 1 овог члана.

**Члан 7**

Уколико је примопредаја података који представљају Пословну тајну и/или Поверљиве информације обављена коришћењем електронске поште, Прималац је обавезан да одмах након пријема поруке са приложеним подацима који представљају Пословну тајну и/или Поверљиве информације, пошаље поруку Даваоцу са потврдом да је порука примљена.

Уколико Задужено лице Даваоца не прими потврду о пријему поруке са приложеним подацима који представљају Пословну тајну и/или Поверљиве информације у року од два радна дана, рачунајући у овај рок и дан када је порука послата, обавезан је да обустави даље слање података и да заједно са Примаоцем утврди разлоге кашњења потврде. Слање података који представљају Пословну тајну и/или Поверљиве информације се може наставити кад и уколико Стране заједнички утврде да поверљивост података није нарушена, као и да нису нарушене одредбе овог Уговора.

**Члан 8**

У случајевима када се размена података који представљају Пословну тајну и/или Поверљиве информације између Страна врши путем:

* електронске поште или било којим другим електронским средствима, Давалац је обавезан да Примаоца информише о поверљивом садржају размене
* Носача информација (као што су папирни документи, дискови, УСБ медијуми, ЦД или ДВД медијуми), Давалац је обавезан да Носаче информација означи Ознакама поверљивости и на тај начин скрене пажњу на поверљиву природу података садржаних у или на Носачу информација. Ознаке поверљивости стављају се директно на Носач информација и/или на штампани документ који је приложен Примаоцу заједно са Носачем информација.

У случају кад је НИС а.д. Нови Сад Давалац који доставља податке који представљају Пословну тајну и/или Поверљиве информације путем електронске поште или било којим другим електронским средствима, у заглавље документа у електронском облику (датотеке), односно на почетак тела поруке електронске поште, смешта се једна од следеће две напомене:

**• „Пословна тајна/Business Secret“**

**• „Поверљиво/Confidential”**

Кад је НИС а.д. Нови Сад Давалац података који представљају Пословну тајну и/или Поверљиве информације путем Носача информација, примењује следеће Ознаке поверљивости:

**Пословна тајна**

**НИС а.д. Нови Сад**

**Народног Фронта 12, 21000 Нови Сад**

или

**Поверљиво**

**НИС а.д. Нови Сад**

**Народног Фронта 12, 21000 Нови Сад**

У случају кад је Комитент Давалац који доставља податке који представљају Пословну тајну и/или Поверљиве информације путем електронске поште или било којим другим електронским средствима, у заглавље документа у електронском облику (датотеке), односно на почетак тела поруке електронске поште, смешта се напомена:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Кад је Комитент Давалац података који представљају Пословну тајну и/или Поверљиве информације путем Носача информација, примењују следеће Ознаке поверљивости:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Откривање података који представљају Пословну тајну и/или Поверљиве информације усменим путем, врши се уз лично присуство одговорних лица Страна. Страна која открива податке који представљају Пословну тајну и/или Поверљиве информације дужна је да на јасан и недвосмислен начин укаже на поверљиво својство података, приликом њиховог усменог откривања, као и да то записнички констатује.

**Члан 9**

Обавезе из овог Уговора односе се и на податке који представљају Пословну тајну и/или Поверљиве информације којима су стране имале приступ или су је размениле до тренутка закључења овог Уговора.

Обавезе из овог Уговора односе се и на податке који представљају Пословну тајну и/или Поверљиве информације Даваоца у смислу овог Уговора, а којима је Прималац имао приступ или је до њих дошао случајно током реализације Пословних активности ближе описаних чланом 1. овог Уговора.

Сви резултати анализе, закључци, препоруке и други документи које је креирао Прималац на основу података који представљају Пословну тајну и/или Поверљиве информације достављених од стране Даваоца, а у вези са овим уговором,  морају се сматрати Пословном тајном и/или Поверљивом информацијом Даваоца и због тога се Прималац према њима мора понашати у складу са одредбама овог Уговора и законима Републике Србије. Стране неће обелоданити или на други начин учинити доступним „know-how“ примљен од друге Стране у складу и на основу овог Уговора, без претходне писане сагласности друге стране.

У случају размене Података о личности, Стране се обавезују да ће обезбедити њихову поверљивост у складу са меродавним законодавством Страна.

**Члан 10**

Стране сагласно констатују да Давалацподатака који представљају Пословну тајну и/или Поверљиве информације има право да од Примаоца захтева надгледање спровођења обавеза утврђених овим Уговором.

Захтев за надгледање спровођења обавеза утврђених овим Уговором, Давалац је дужан да у писменој форми упути Примаоцу 15 (петнаест) дана пре дана одређеног за надгледање. У случају благовременог достављања Захтева, Прималац је дужан да позитивно одговори, док у супротном, може да одбије исти.

Изузетно, у случају постојања објективних околности које су онемогућиле подношење захтева у року дефинисаном претходним ставом, Давалац је дужан да уз захтев приложи писано образложење, а Прималац је у обавези да позитивно одговори, односно захтев уважи.

Надгледање спровођења обавеза из овог Уговора вршиће се искључиво у присуству једног или више лица које овласти Прималац, током радног времена и по правилу, у пословним просторијама Примаоца.

**Члан 11**

Давалац остаје власник достављених података који представљају Пословну тајну и/или Поверљиве информације. Давалац има право да, у било ком моменту, захтева од Примаоца повраћај оригиналних Носача информација који садрже податке који представљају Пословну тајну и/или Поверљиве информације Даваоца.

Најкасније у року од петнаест (15) дана од дана пријема таквог захтева, Прималац је дужан да врати или уништи све примљене Носаче информација који садрже податке који представљају Пословну тајну и/или Поверљиве информације, те да врати или уништи све примљене Носаче информација који садрже податке који представљају Пословну тајну и/или Поверљиве информације,

Прималац може задржати једну архивску копију, уз крајње рестриктиван приступ овлашћених лица, а ради праћења и испуњења обавеза.

Подаци који представљају Пословну тајну и/или Поверљиве информације који су смештени на резервним копијама у информационом систему могу бити задржани до уништења према политици резервних копија Примаоца, а само под условом да се до уништења исти не користе.

**Члан 12**

Уколико у току трајања обавеза из овог Уговора, дође до статусних промена код уговорних Страна, права и обавезе прелазе на одговарајућег правног следбеника (следбенике). У случају евентуалне ликвидације Примаоца, Прималац је дужан да до окончања ликвидационог поступка обезбеди повраћај Даваоцу свих оригинала и уништавање свих примерака и облика копија примљених Носача информација

**Члан 13**

Прималац сноси одговорност за сваку и сву штету коју претрпи Давалац услед кршења одредби овог Уговора о поверљивости, као и услед евентуалног откривања података који представљају Пословну тајну и/или Поверљиве информације Даваоца од стране трећег лица коме је Прималац доставио податке који представљају Пословну тајну и/или Поверљиве информације Даваоца.

**Члан 14**

Стране ће настојати да све евентуалне спорове настале из, у вези са, или услед кршења одредби овог Уговора, регулишу споразумно. Стране су сагласне да у случају ескалације спора, а пре покретања поступка пред надлежним државним органима, организују заједнички састанак о свим чињеницама у вези са спором. Уколико се споразум не постигне у року од 15 ( петнаест) дана од дана када је једна Страна обавестила другу Страну о постојању спорног питања, уговара се стварна надлежност суда у Новом Саду.

**Члан 15**

Евентуалне измене и допуне овог Уговора на снази су само у случају да су састављене у писаној форми у облику анекса Уговора и потписане на прописани начин од стране овлашћених представника сваке од Страна.

**Члан 16**

Закључењем овог Уговора престају да важе сви претходни писани и усмени договори настали током израде овог Уговора о поверљивости, а који се тичу предмета Уговора, ближе дефинисаног чланом 1.

Овај Уговор не обавезује Стране да закључе или да наставе са било којим могућим односом или трансакцијом.

Свака Страна има право да ускрати достављање одређених података који представљају Пословну тајну и/или Поверљиве информације другој уговорној страни.

**Члан 17**

На све што није регулисано одредбама овог Уговора, примениће се одредбе позитивноправних прописа Републике Србије применљивих, с обзиром на предмет Уговора.

**Члан 18**

Овај Уговор се сматра закљученим на дан када су га потписали овлашћени заступници обе Стране, а ако га овлашћени заступници нису потписали на исти дан, Уговор се сматра закљученим на дан другог потписа по временском редоследу.

Уговор се закључује на одређено време и важи \_\_\_\_\_ године од дана закључења.

Обавеза заштите размењених података који представљају Пословну тајну и/или Поверљиве информације остаје на снази 10 година од момента престанка важења овог Уговора.

**Члан 19**

Овај Уговор је закључен у два (2) оригинална примерка на српском језику од којих, по један (1) примерак задржава свака Страна.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

|  |  |  |  |
| --- | --- | --- | --- |
| **За Комитента** |  |  | **за**  **„НИС“ а.д. Нови Сад** |
| ………………………. |  |  | Заменик генералног Директора - Директор Функције за корпоративну заштиту |
| [својеручни потпис] |  |  | [својеручни потпис] |
| ……………………………………………... |  |  | Игор Тарасов |
| [име и презиме] |  |  | [име и презиме] |
| ……………………………………………... |  |  | ……………………………………………... |
| [датум потписа] |  |  | [датум потписа] |